Melodi 4: Makeda – «Stand Up»
Ah, så forfriskende etter en ballade som kan gi noen og hver pustebesvær. 
Makeda er solskinn tappet på champagneflaske uten tilsetningsstoffer. 
Denne livsglade og frodige retro-soulen er langt fra gammeldags; de siste årene har Sharon Jones, Meghan Trainor og til dels Duffy og Amy Winehouse bidratt til å revitalisere sjangeren. 
Makeda er helt fersk i tv-sammnheng – det merkes, for bevegelsene er ikke helt innarbeidet ennå – men så lenge hun ikke viser fnugg av nervøsitet i stemmen er dette mer enn godkjent. 
